Robert Mulliken

Robert Sanderson Mulliken (* 7. jún 1896, Newburyport, USA – † 31. október 1986, Arlington, USA) bol americký chemik. Roku 1966 získal Nobelovu cenu za chémiu za základné výskumy v oblasti chemických väzieb a elektrónových štruktúr molekúl za použitia metódy molekulových orbitálov.

Životopis 
R. S. Mulliken študoval na technike v Massachusetts a na chicagskej univerzite, kde tiež promoval. Profesoroval na univerzitách v Chicagu, v New Yorku a Cambridgi. Na chicagskej univerzite sa stal dokonca riaditeľom laboratória pre výskum molekulových štruktúr a spektier.

Jeho výskum 
Problémami molekulových spektier a štruktúr sa začal zaoberať Mulliken roku 1923, kedy skúmal zvláštny typ chemickej väzby, ktorej sa zúčastňujú dva atómy majúce spoločný pár elektrónov. Vďaka spoločnému páru elektrónov pribúda k ich existujúcemu kmitaniu nová oscilácia a elektróny vďaka tomu vytvárajú spoločné elektrónové vlnenie. Mulliken študoval tiež štruktúru a funkciu mikromolekúl. Závery Mullikenovho skúmania prehĺbili naše vedomosti o chemických väzbách prvkov, a tým obohatili celú oblasť chémie.

Literatúra 
 Robert S. Mulliken, Walter C. Ermler, Polyatomic Molecules, Academic Press 1982, ISBN 0-12-509860-X.
 Robert S. Mulliken, Walter C. Ermler, Diatomic Molecules, Academic Press 1978, ISBN 0-12-510750-1
 Robert S. Mulliken, D. A. Ramsay, J. Hinze, Selected Papers of Robert S. Mulliken, University of Chicago Press 1975, ISBN 0-226-54847-3
 Robert S. Mulliken, Willis B. Person, Molecular Complexes, Wiley 1970, ISBN 0-471-62370-9
 Bernard J. Ransil, Robert S. Mulliken , Life of a Scientist: An Autobiographical Account of the Development of Molecular Orbital Theory With an Introductory Memoir by Friedrich Hund, Springer 1989, ISBN 0-387-50375-7
 Robert S. Mulliken, Bernard J Ransil, Life of a Scientist, Springer-Verlag Berlin GmbH & Co. K 1989, ISBN 3-540-50375-7

Iné projekty

Zdroj 

Chemici USA
Fyzici USA
Absolventi MIT
Absolventi University of Chicago
Nositelia Nobelovej ceny za chémiu
Nositelia Nobelovej ceny z USA
Osobnosti USA škótskeho pôvodu
Osobnosti USA nemeckého pôvodu
Absolventi Harvard University
Vyučujúci na University of Chicago
Vyučujúci na New York University
Členovia United States National Academy of Sciences
Členovia American Academy of Arts and Sciences